nb da da da da en id da da da da en en da pl en en da pl nb da da da da da da da en da da da da lt da da da da da da es en da nb en en da da de da de da da fr da da de da en en en de ro da de da en da da de da ca nl de
Johanne Schmidt Nielsen, generalsekretær for Red Barnet
Johanne Schmidt-Nielsen er leder af Red Barnets hovedkontor i Danmark. Hun udtaler sig om Red Barnets lokale, nationale og internationale arbejde og om de politiske beslutninger, der påvirker livet for børn i udsatte positioner.
Johanne Schmidt-Nielsen har igennem mange år været en stærk og karismatisk stemme på Christiansborg og i samfundsdebatten om udsatte børn og voksne.
Hendes politiske indsigt, skarpe stemme og sociale indignation bruger hun nu til at sætte børn i udsatte positioner på dagsordenen og kæmpe deres sag – både herhjemme og ude i verden.
Johanne Schmidt-Nielsen er daglig leder af Red Barnet, som arbejder i Danmark og resten af verden, hvor vi redder, beskytter og styrker de dårligst stillede børn og kæmper for deres rettigheder. Red Barnet er en del af Save te Children – verdens største uafhængige organisation for børn.
I over 12 år har Johanne Schmidt-Nielsen siddet i Folketinget for Enhedslisten – syv af årene som politisk ordfører. Ved folketingsvalgene i 2011 og 2015 lå Johanne Schmidt-Nielsen i top-3 over flest personlige stemmer.
Hendes politiske viden og engagement er bredspektret, men hun har igennem sin mangeårige karriere på Christiansborg markeret sig særligt i arbejdet for de mest udsatte og har blandt andet arbejdet med uddannelse, ligestilling, udlændinge og integration – med børns rettigheder i fokus.
Johanne Schmidt-Nielsen bor i Valby sammen med sin mand og deres tilsammen fire børn.
Følg Johanne Schmidt-Nielsen på Facebook.
Følg Johanne Schmidt-Nielsen på Instagram.
Læs mere om Red Barnets arbejde og indsatser.
Her kan du finde pressebilleder af Johanne Schmidt-Nielsen.
Støt fast og gør en verden til forskel!